
CAIET DE SARCINI
pentru procedura de achiziție publică având ca obiect
SERVICII DE CATERING PENTRU ȘCOALA GIMNAZIALĂ NR.1 VALEA ROSIE  ȘI UNITĂȚILE AFERENTE , în anul 2026, prin Programul Național “Masă sănătoasă", conform H.G. nr. 1.171/2025

Tipul achiziției: Procedură proprie, conform art. 11 1 alin. (1) din Legea nr. 98/2016
	Durata maximă a Contractului:	31.12.2026
	Valoarea totală estimată a Contractului:	401.890,5 lei fără TVA
	Cod CPV:	55524000-9 Servicii de catering pentru școli
	Autoritatea Contractantă	Comuna Mitreni
	Versiunea:	v1/revO/10.03.2026
1. CONSIDERAȚII GENERALE
Prezentul Caiet de sarcini face parte integrantă din documentația de atribuire și cuprinde cerințele necesare pentru servicii de catering pentru ȘCOALA GIMNAZIALĂ NR.1 VALEA ROSIE  și unitățile aferente , în cadrul Programului Național ”Masă sănătoasă” program aprobat prin H.G. nr. 1.171/2025 privind instituirea Programului național "Masă sănătoasă” (se va citi în continuare „PNMS”), cu modificările și completările, în perioada septembrie 2026-decembrie 2026.
Pentru scopul prezentei secțiuni a Documentației de atribuire, orice activitate descrisă într-un anumit capitol din Caietul de sarcini și nespecificată explicit în alt capitol, se va interpreta ca fiind menționată în toate capitolele unde se consideră de către Ofertant că aceasta trebuia menționată pentru asigurarea îndeplinirii obiectului Contractului.
Orice anexă aferentă unui capitol din prezentul Caiet de sarcini constituie parte integrantă a respectivului capitol și, în mod implicit, a Documentației de atribuire.
Ofertanții au obligația de a respecta integral cerințele minime prevăzute în prezentul Caiet de sarcini, fără a limita funcționalitățile sau performanțele ofertate față de cerințele solicitate.
Nu sunt acceptate oferte parțiale, nici din punct de vedere cantitativ, nici din punct de vedere calitativ. Sunt admise exclusiv ofertele integrale care îndeplinesc toate cerințele minime stabilite prin prezentul Caiet de sarcini și care sunt elaborate în conformitate cu Documentația de atribuire pusă la dispoziție de Autoritatea Contractantă.
Orice referire la o anumită marcă, origine, sursă, producție, procedeu special, brevet de invenție, licență de fabricație sau altă specificație similară, menționată în Caietul de sarcini sau în anexele acestuia, se interpretează cu mențiunea „sau echivalent", în conformitate cu legislația aplicabilă în materia achizițiilor publice.
Cerințele din prezentul Caiet de sarcini reprezintă condiții obligatorii pe baza cărora operatorii economici specializați prezintă oferte ce vor conduce la atribuirea contractului de furnizare conform următoarelor prevederi:
· Legea nr. 123/2008 pentru o alimentație sănătoasă în unitățile de învățământ preuniversitar;
· Hotărâre nr. 1.171/2025 privind instituirea Programului Național „Masă sănătoasă" în anul
2026;
· Ordinul nr. 541/2025 pentru aprobarea Listei alimentelor nerecomandate preșcolarilor și școlarilor și a principiilor care stau la baza unei alimentații sănătoase pentru copii și adolescenți în unitățile de învățământ preuniversitar;
· Ordinul nr. 3.352/70/2025 privind aprobarea Listei unităților de învățământ preuniversitar incluse în Programul național „Masă sănătoasă" în anul 2026;
· Ordinul OMS 1.563/2008 pentru aprobarea Listei alimentelor nerecomandate preșcolarilor și școlarilor și a principiilor care stau la baza unei alimentații sănătoase pentru copii și adolescenți;
· Ordinul MS 1.456/2020 pentru aprobarea Normelor de igienă din unitățile pentru ocrotirea, educarea, instruirea, odihna și recreerea copiilor și tinerilor, cu modificările și completările aduse de Ordinul 1.885/2021;
· Ordinul nr. 976/1998 pentru aprobarea Normelor de igienă privind producția, prelucrarea, depozitarea, păstrarea, transportul și desfacerea alimentelor;
Denumire versiunea: procedură: 
· Ordinul comun al Ministerului Sănătății și al Ministerului Educatiei, Cercetării si Tineretului nr. 2.209/4469 din 13 iulie 2022 privind aprobarea Metodologiei pentru organizarea și certificarea instruirii profesionale a personalului privind însușirea noțiunilor fundamentale de igienă;
· Regulamentul (UE) 2017/625 al Parlamentului European și al Consiliului din 1 5 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor.
Organizarea și desfășurarea procedurii de achiziție se efectuează conform prevederilor cuprinse în:
· Legea nr. 98/2016 privind achizițiile publice, cu modificările și completările ulterioare;
· Hotărârea de Guvern nr. 395 din 2 iunie 2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/ acordului-cadru din Legea nr. 98/2016 privind achizițiile publice;
· Legea nr. 101/2016 privind remediile și căile de atac în materie de atribuire a contractelor de achiziție publică, a contractelor sectoriale și a contractelor de concesiune de lucrări și concesiune de servicii, precum și pentru organizarea și funcționarea Consiliului Național de Solutionare a Contestatiilor.
2. CONTEXTUL REALIZĂRII ACESTEI ACHIZITII DE SERVICII
2.1. Date despre Autoritatea Contractantă:
Comuna Mitreni este autoritate publică locală cu personalitate juridică, finanțată integral de la bugetul de stat. Autoritatea Contractantă intenționează să contracteze servicii de catering în vederea furnizării de pachete alimentare pentru copiii care participă la activitățile educaționale organizate în cadrul Proiectului, pentru perioada septembrie-decembrie 2026.
2.2. Informații despre contextul care a determinat achiziționarea serviciilor
ȘCOALA GIMNAZIALĂ NR.1 VALEA ROSIE  și unitățile aferente sunt beneficiare a Programului Național ”Masă sănătoasă” program aprobat prin H.G. nr. 1.171/2025 privind instituirea Programului național "Masă sănătoasă" (se va citi în continuare „PNMS"), cu modificările și completările ulterioare.
Scopul programului constă în sprijinirea accesului la educație al tuturor copiilor prin crearea motivației pentru studiu, menținerea echilibrului socio-emoțional, întărirea stării de bine și dezvoltarea igienei muncii intelectuale a preșcolarilor și elevilor și prin oferirea unei alimentații sănătoase care să susțină învățarea. Programul contribuie la formarea unor obiceiuri alimentare sănătoase, precum adoptarea unei diete diversificate, echilibrate și sănătoase, respectiv sustenabile - precum reducerea risipei alimentare, reducerea cantității de deșeuri, colectarea și valorificarea deșeurilor alimentare.
3. OBIECTUL ACHIZITIEI
Obiectul achiziției îl constituie furnizarea de pachete alimentare pentru preșcolarii și elevii ȘCOALA GIMNAZIALĂ NR.1 VALEA ROSIE  și unitățile aferente din comuna Mitreni, jud. Calarasi, în anul 2026. Este necesară acordarea zilnică cu titlu gratuit, a unui suport alimentar constând într-un pachet alimentar, în limita unei valori zilnice de 16 lei/beneficiar, inclusiv taxa pe valoarea adăugată. Limita valorică cuprinde contravaloarea suportului alimentar, care include costul materiei prime și al serviciilor de preparare a produselor, precum și cheltuielile de transport.
Prestatorul are obligația de a asigura zilnic pregătirea, prepararea și livrarea hranei pentru preșcolarii și elevii care frecventează cursurile unității de învățământ, în cantitățile și cu aportul caloric stabilite prin Hotărârea Guvernului nr. 1 .171/2025 privind instituirea PNMS.
4. DESCRIEREA SERVICIULUI DE CATERING
Ofertantul se obligă să furnizeze pachetele alimentare acordate în baza Hotărârii Guvernului nr. 1 171/2025 privind instituirea PNMS, în condițiile stabilite conform prezentului Caiet de sarcini.
Furnizarea pachetelor alimentare se va realiza cu respectarea cerințelor prevăzute în Anexa 2 — Norme minime obligatorii care trebuie respectate în pregătirea mesei pentru preșcolari și elevi și în Anexa 3 — Specificații tehnice pentru procedurile de atribuire a contractelor de achiziție publică de furnizare/servicii, anexe la H.G. 1.171/2025, respectiv prin livrarea zilnică a pachetelor alimentare, în porții individuale, ambalate în materiale care respectă legislația privind materialele destinate contactului cu alimentele, sigilate și etichetate corespunzător, astfel încât să permită consumul În condiții optime de igienă.
Livrarea pachetelor alimentare se va efectua o dată pe zi, pe perioada cursurilor școlare, conform structurii anului școlar, în toate locațiile în care își desfășoară ȘCOALA GIMNAZIALĂ NR.1 VALEA ROSIE  și unitățile aferente din comuna Mitreni, până la finalul anului bugetar 2026.
Pregătirea, ambalarea și livrarea pachetelor alimentare se vor realiza de către ofertant, cu respectarea legislației în vigoare aplicabile acestui tip de servicii.
Locații de livrare:
	Nr crt
	locatia
	adresa

	1
	SCOALA GIMNAZIALA NR.1 VALEA
ROSIE (Corp A)

	Str. DUDULUI, Nr.647, sat Valea  Rosie 


	2
	SCOALA GIMNAZIALA NR.1 VALEA
ROSIE (Corp B) 


	Str. FAGULUI [image: ]
Nr. 645, sat Valea Rosie

	3
	GRADINITA CU PROGRAM
NORMAL NR. 1 VALEA ROSIE

	Str. FAGULUI [image: ]
Nr. 646, sat Valea Rosie

	4
	SCOALA GIMNAZIALA NR .2 MITRENI
	str. ZAMBILEI, Nr. 46 , Comuna MITRENI




Numărul maxim de porții s-a estimat ținând cont de numărul de elevi, conform datelor furnizate de conducerea ȘCOALA GIMNAZIALĂ NR.1 VALEA ROSIE  și unitățile aferente din comuna Mitreni, jud. Calarasi, conform tabelului de mai jos:

	NR CRT
	PERIOADA
	NR ZILE
	NUMAR MAXIM DE ELEVI BENEFICIARI
	NUMAR MAXIM DE PORTII/LUNA

	
	
	
	prescolar
	primar si gimnazial
	total
	

	1
	Septembrie
	18
	
	
	
	6354

	2
	Octombrie
	16
	
	
	
	5648

	3
	Noiembrie
	20
	
	
	
	7060

	4
	Decembrie
	15
	
	
	
	5295

	Subtotal
	
	69
	
	

	Numar maxim de portii estimate pentru sept-dec 2026
	24357


              Rezultă o valoare totală estimată de 401.890,5 lei fără TVA.
Prețul unitar/porție, stabilit conform art. 2 alin. (1) din Hotărârea Guvernului nr. 1 171/2025, nu poate depăși valoarea zilnică maximă de 14,86 lei/beneficiar, fără TVA, echivalentul unui preț unitar de 16,50 lei/beneficiar, cu TVA.
Prețul minim acceptat de Autoritatea Contractantă este de 13,50 lei/beneficiar, fără TVA.
Ofertele care conțin un preț unitar mai mare de 14,86 lei/beneficiar, fără TVA, sau un preț unitar mai mic de 13,50 lei/beneficiar, fără TVA, vor fi declarate inacceptabile și vor fi respinse, în conformitate cu prevederile documentației de atribuire și ale legislației aplicabile.
Dreptul de a primi zilnic suportul alimentar, îl au elevii/preșcolarii prezenți la activitățile didactice pe perioada cursurilor, conform structurii anului școlar.
Suportul alimentar nu se acordă pe perioada vacanțelor sau a altor zile declarate prin lege ca zile nelucrătoare.
Suportul alimentar constă în furnizarea unui pachet alimentar pentru fiecare beneficiar, stabilit pe baza variantelor orientative de meniu, care includ recomandările Institutului Național de Sănătate Publică, astfel cum sunt exemplificate în Anexa nr. 2 la Hotărârea Guvernului nr. 1 171/2025, cu luarea în considerare a prevederilor menționate în Anexa nr. 3 pct. 1 lit. b) din același act normativ.
Pachetul alimentar va fi livrat în porții individuale, ambalate în materiale conforme cu legislația privind materialele destinate contactului cu alimentele, sigilate și etichetate corespunzător, astfel încât să permită consumul în condiții optime de igienă.
5. DURATA CONTRACTULUI DE ACHIZITIE PUBLICĂ
Perioada 7 septembrie — decembrie 2026.
6. SPECIFICAȚII TEHNICE MINIMALE
Pachetul alimentar livrat în cadrul PNMS constă în pachete alimentare distribuite sub formă ambalată, produse în unități autorizate/înregistrate sanitar-veterinar și pentru siguranța alimentelor, în conformitate cu art. 3 alin. (1) lit. c) și alin. (3) din HG nr. 1 171/2025.
Furnizorul are obligația de a asigura minimum 4 variante distincte de meniu, elaborate în conformitate cu variantele orientative de meniu prevăzute în Anexa nr. 2 la HG nr. 1 171/2025, care includ sugestiile Institutului Național de Sănătate Publică, cum ar fi, cu titlu exemplificativ:
a) sandviș cu unt, șuncă, cașcaval și legume proaspete (roșii, castraveți, salată);
b) sandviș cu piept de pui la grătar cu legume crude (gogoșar, varză, morcov);
c) pulpă de pui dezosată la grătar cu legume crude (gogoșar, varză, morcov).
Aceeași variantă de meniu nu va fi distribuită mai mult de o singură dată în decursul a două săptămâni consecutive de curs.
Ofertantul va prezenta în cadrul propunerii tehnice toate variantele de meniu propuse, cu descrierea detaliată a compoziției fiecărei variante și greutatea netă per porție.
1. Caracteristici generale
Se va furniza pachet alimentar format din:
a) produse de panificație din făină integrală - pâine feliată sau batoane/chifle - 80 g maximum 50% din greutatea totală a pachetului;
b) produse din carne și/sau brânzeturi/derivate din lapte - 40 g - minimum 25% din greutatea totală a pachetului;
c)  c) legume - roșii, castraveți, salată sau alte produse similare - 40 g - maximum 25% din greutatea totală a pachetului.
d) la acestea se va adăuga un fruct.
 1 . Produsele alimentare sunt livrate zilnic din unități autorizate inregistrate sanitar-veterinar și pentru siguranța alimentelor și sunt păstrate până la servire, dacă hrana nu este servită într-un interval de 60 de minute de la livrare, în unitățile de învățământ preuniversitar, în condiții igienico-sanitare și de siguranța alimentelor, potrivit prevederilor legislației în vigoare.
1.2 Ofertanții trebuie să introducă o defalcare a costurilor, per porție, cu privire la valoarea produselor și serviciilor de transport, incluzând și serviciile de colectare și transport al deșeurilor rezultate ca urmare a furnizării suportului alimentar, conform legislației naționale privind regimul deseurilor.
2. Evidența cantităților solicitate, distribuite și consumate
2.1. Nota de comandă privind numărul de porții care urmează să fie pregătite și livrate se transmite zilnic și este valabilă exclusiv pentru ziua în care a fost emisă, pe baza registrului de prezență zilnică a beneficiarilor. Nota de comandă se transmite prin e-mail și/sau telefonic, conform mecanismului de comunicare stabilit de Autoritatea Contractantă.
2.2. Fiecare unitate de învățământ beneficiară a PNMS are obligația de a ține evidența cantităților de produse distribuite și consumate, cu menționarea cel puțin a următoarelor elemente: categoria de beneficiari, tipul de produs, cantitatea/porție, numărul de porții distribuite, numărul de zile de școală aferente perioadei de raportare și evidența numărului de copii.
2.3. Furnizorul/Prestatorul, precum și unitățile înregistrate/autorizate sanitar-veterinar și pentru siguranța alimentelor implicate în procesul de preparare și/sau distribuție, au obligația de a păstra și de a prezenta, la solicitarea organismelor de control competente, documentele comerciale și tehnice aferente produselor alimentare distribuite, precum și documentele care atestă, după caz, calitatea și siguranța acestora. Unitățile de învățământ au obligația de a păstra avizele de expediție aferente fiecărei distribuții.
2.4. Lunar, Autoritatea Contractantă va realiza centralizarea cantităților de produse distribuite și consumate pe categorii de produse, în funcție de situația numărului de copii școlarizați în luna precedentă și va corela aceste date cu situatia existentă la furnizor/prestator. Toate parțile implicate în procesul de distribuție a produselor alimentare menționate la pct. 1 au obligația de a păstra documentele justificative pentru o perioadă de minimum 3 ani, calculați de la data întocmirii acestora.
2.5. În situația în care, în conformitate cu legislația în vigoare, programul școlar se modifică și/sau numărul de elevi/preșcolari prezenți la cursuri scade, Autoritatea Contractantă are obligația de a notifica Prestatorul, cu minimum 24 de ore înainte, în vederea diminuării corespunzătoare a numărului de porții sau, după caz, a suspendării livrării porțiilor pentru ziua/perioada respectivă. Cu titlu exemplificativ, notificarea poate interveni în următoarele situații, lista nefiind exhaustivă: [image: ] suspendarea cursurilor ca urmare a adoptării unor acte normative sau decizii ale autorităților competente, la nivel central sau local;
 [image: ] întreruperea/suspendarea cursurilor pentru desfășurarea activităților de dezinfecție, dezinsecție și deratizare (DDD) și/sau a altor activități de igienizare în unitatea de învătământ; 
[image: ] greve sau alte manifestări care afectează desfășurarea cursurilor.
În cazul diminuarii numărului de porții sau al suspendării livrării, Prestatorul va factura exclusiv porțiile efectiv livrate și recepționate, conform documentelor justificative (nota de comandă, avize de expediție/procese-verbale de recepție, centralizatoare).
În situația în care notificarea nu este transmisă în termenul de 24 de ore, Autoritatea Contractantă va suporta contravaloarea porțiilor deja pregătite și/sau aflate în curs de livrare până la momentul comunicării, în măsura în care Prestatorul dovedește acest fapt prin documente justificative.
3. Calitatea produselor
3.1. Produsele alimentare trebuie să respecte prevederile Regulamentului (CE) nr. 2.073/2005 al Comisiei din 15 noiembrie 2005 privind criteriile microbiologice pentru produsele alimentare, cu modificările și completările ulterioare.
  3.2. Pentru grupele speciale de consumatori copii cu diabet, intoleranță la lactoză, gluten sau alte probleme de natură medicală - se va asigura regimul alimentar prescris de medicul specialist. Tipul de hrană de regim și cantitatea necesară se prevăd în anexa Ia contractul de furnizare, fiind specificate pentru fiecare școală și elev.
3.3. Suportul alimentar sub formă de pachet alimentar va fi pregătit cu respectarea normelor minime obligatorii privind prepararea hranei pentru copii, prevăzute în Anexa nr. 2 Ia Hotărârea Guvernului nr. 1 .171/2025:
a) Nu se adaugă aditivi alimentari, conservanți sau orice alt tip de potențiatori de arome și gust în cazul mâncărurilor calde, preparate la nivelul cantinelor din incinta unităților de învățământ sau Ia nivelul unităților de tip catering și care urmează a fi servite preșcolarilor și elevilor; de asemenea, produsele de origine animală sau nonanimală din care se prepară aceste mâncăruri trebuie să respecte legislația în vigoare privind aditivii permiși a fi adăugați în alimente.
b) Ceapa pregătită În prima fază a etapei de gătire nu se prăjește, ci se înăbușă cu apă.
c) Sarea iodată utilizată trebuie să respecte legislația în vigoare privind aditivii permiși a fi adăugați în alimente.
d) Evitarea asocierii alimentelor din aceeași grupă la felurile de mâncare servite, de exemplu, la masa de prânz nu se vor servi felul 1 și felul 2 preponderente cu glucide - cereale, ca, de exemplu, supa cu găluști și friptura cu garnitură din paste făinoase, ci din legume.
e) Nu se vor permite mâncărurile precum tocături prăjite. Ouăle se recomandă a fi servite ca omletă la cuptor.
f) Se recomandă îmbogățirea rației în vitamine și săruri minerale prin folosire de salate din crudități și adăugare de legume-frunze în supe și ciorbe.
g) Interdicția folosirii cremelor cu ouă și frișcă, a maionezelor, indiferent de anotimp, precum și a ouălor fierte, nesecționate după fierbere.
h) Mâncarea livrată trebuie gătită în dimineața zilei în care se servește, păstrându-se în condiții sanitar-veterinare și pentru siguranța alimentelor, precum și în condiții igienicosanitare și Ia temperaturi corespunzătoare, conform legislației în vigoare.
i) Unitățile de învățământ în care se desfășoară Programul au obligativitatea de a păstra, în condiții de temperatură corespunzătoare, timp de 48 de ore, probe din alimentele servite copiilor.
4. Siguranță și perisabilitate microbiologică
4.1. Termenul maxim pentru consumul produselor transportate de la furnizor către unitățile școlare care fac obiectul prezentului Caiet de sarcini, respectiv elev sau preșcolar, după caz, va fi de 24 de ore de la momentul ambalării, pentru sandviciuri.
În situația în care hrana nu este servită într-un interval de 60 de minute de la livrare, produsele alimentare sunt păstrate, până la servire, în spații amenajate, în care sunt asigurate condițiile de manipulare și depozitare indicate de producător, în conformitate cu prevederile legale în vigoare privind igiena și siguranța produselor alimentare, condiții care să poată fi monitorizate și controlate.
4.2. Pentru depozitare în școli se vor folosi spații special amenajate pentru păstrarea produselor alimentare în condiții de siguranță a alimentelor prevăzute de legislația în vigoare, asigurate de către beneficiar - unitatea de învățământ.
Produsele alimentare vor fi păstrate până la servire în condițiile indicate de producător, cu respectarea prevederilor legale în vigoare.
5. Condiții pentru transport și distribuție
Produsele alimentare vor fi transportate de la furnizor către unitățile școlare, respectiv elev sau preșcolar, după caz, numai cu mijloace auto speciale, autorizate/inregistrate sanitar-veterinar și pentru siguranța alimentelor, potrivit prevederilor legislației în vigoare.
6. Metode de testare si control
Produsele alimentare se analizează doar în laboratoare autorizate sanitar-veterinar și pentru siguranța alimentelor care au metodele de analiză acreditate.
7. Persoanele angajate în producerea, manipularea și distribuția produselor alimentare sunt obligate să dețină certificat de absolvire a unui curs de instruire privind însușirea noțiunilor fundamentale de igienă sau echivalenț conform Ordinului ministrului sănătății și al ministrului educației nr. 2.209/4.469/2022 privind aprobarea Metodologiei pentru organizarea și certificarea instruirii profesionale a personalului privind însușirea noțiunilor fundamentale de igienă, cu modificările și completările ulterioare, și fișă de aptitudini specifice activității desfășurate sau echivalent, conform Hotărârii Guvernului nr. 355/2007 privind supravegherea sănătății lucrătorilor, cu modificările și completările ulterioare.
Ofertanții au obligația de a prezenta, în cadrul propunerii tehnice, certificatele de absolvire ale cursurilor de „Noțiuni fundamentale de igienă" sau documente echivalenteŕ pentru personalul angajat în producerea, manipularea și distribuția produselor alimentare.
8. Ambalare, etichetare, marcare
Produsele alimentare preambalate trebuie să prezinte înscris prin etichetare următorul element: „PRODUS DISTRIBUIT GRATUIT".
În cazul produselor alimentare care NU se supun prevederilor definiției „produs alimentar preambalat” 1 trebuie îndeplinite următoarea cerință:

Notă: conform art. 5 din H.G. nr. 106/2002, cu modificările și completările ulterioare, etichetele alimentelor trebuie să cuprinda în mod obligatoriu: a) denumirea sub care este vândut alimentul; b) lista cuprinzand ingredientele; c) cantitatea din anumite ingrediente sau categorii de ingrediente, conform an. 8; d) cantitatea neta pentru alimentele preambalate; e) data durabilității minimale sau, în cazul alimentelor care din punct de vedere microbiologic au un grad înalt de perisabilitate, data limită de consum; f) condițiile de depozitare sau de folosire, atunci când acestea necesită indicații speciale; g) denumirea sau denumirea comercială și sediul producătorului sau ale ambalatorului sau ale distribuitorului înregistrat în Uniunea Europeanô; în cazul produselor provenite din țări din afara Uniunii Europene se înscriu denumirea și sediul importatorului sau ale distribuitorului înregistrat în România. h) locul de origine sau de proveniență a alimentului, dacă omiterea acestuia ar fi de natură să creeze confuzii în gândirea consumatorilor cu privire la originea sau proveniența reală a alimentului; i) instrucțiuni de utilizare, atunci când lipsa acestora poate determina o utilizare necorespunzătoare  a alimentelor; j) concentrația alcoolică pentru băuturile la care aceasta este mai mare de 72% în volum; k) o mențiune care să permită identificarea lotului; l) mențiuni suplimentare de etichetare pe grupe de produse
- pentru produsul alimentar distribuit de unitățile de alimentație publică se va indica la livrare, printr-un document scris care însoțește produsele:
a) denumirea produsului;
b) substanțe care provoacă alergii sau intoleranțe;
c) o mențiune privind lotul;
d) data producerii;
e) sintagma „PRODUS DISTRIBUIT GRATUIT".
7. FACTURARE SI PLATĂ
Facturarea pachetelor alimentare furnizate se realizează lunar, pentru fiecare lună calendaristică în care au fost efectuate livrări, pe baza documentelor justificative prevăzute în prezenta secțiune.
Factura va fi însoțită obligatoriu de următoarele documente justificative:
· notele de comandă zilnice transmise de unitatea de învătământ;
· avizele de expediție aferente fiecărei livrări;
·  procesele-verbale de recepție cantitativă și calitativă, semnate de reprezentantul desemnat al unitătii de învatământ;
· centralizatorul lunar al pachetelor alimentare efectiv livrate și recepționate, întocmit de furnizor și confirmat prin semnătură de reprezentantul unității de învățământ.
Achizitorul are obligația de a verifica și de a accepta sau de a respinge motivat, în scris, documentele justificative și factura, în termen de 5 zile lucrătoare de la data primirii acestora.
Plata contravalorii facturilor fiscale se va efectua în termen de 30 de zile de la data acceptării la plată a facturii de către achizitor, exclusiv pentru porțiile efectiv livrate și recepționate, În limita creditelor bugetare aprobate și cu respectarea prevederilor legale privind angajarea, lichidarea, ordonanțarea și plata cheltuielilor, inclusiv din sumele alocate de la bugetul de stat (sume defalcate), după caz.
8. FACTORI DE EVALUARE
8.1. Criteriul de atribuire
Criteriul de atribuire este cel mai bun raport calitate-preț conform art. 187 alin. (3) lit. c) din Legea nr. 98/2016, determinat prin însumarea punctajelor obținute pentru factorii de evaluare prevăzuți la pct. 8.2 (punctaj maxim: 100 puncte). 
Notă:
Cerințele minime din Caietul de sarcini și din anexele acestuia reprezintă condiții de conformitate. Ofertele care nu îndeplinesc cerințele minime vor fi respinse ca neconforme, conform art. 137 alin. (2) lit. b) din HG nr. 395/2016, și nu intră în etapa de evaluare a factorilor.

8.2. Factori de evaluare și metodologie de calcul
Factorii de evaluare și metodologie de calcul aferent criteriului de atribuire în cadrul procedurii de achiziție sunt următorii: cef mai bun raport calitate-preț.
[image: ]
[image: ] 1. Pretul ofertei
Pondere: 40%
Punctaj maxim: 40 puncte
Descriere: Componenta financiară.
Algoritm de calcul:
a) Pentru oferta cu cel mai scăzut preț total, fără TVA, aferent întregii perioade contractuale, se acordă 40 de puncte.
b) Pentru celelalte oferte, punctajul se calculează astfel:
P(n) = (Preț minim ofertat / Preț ofertat n) × 40
Notă: În vederea evaluării și comparării ofertelor se va lua în considerare prețul total ofertat, fără TVA, pentru întreaga perioadă contractuală. Ofertele cu preț aparent neobișnuit de scăzut vor fi analizate potrivit art. 210 din Legea nr. 98/2016.
[image: ][image: ]2. Ponderea materiei prime în costul total per porție
Pondere: 40%
Punctaj maxim: 40 puncte
Descriere: Componenta tehnică.
Cerință minimă
Ponderea materiei prime trebuie să reprezinte minimum 50% din costul total per porție, fără TVA.
Ofertele care nu respectă această cerință vor fi declarate neconforme, în conformitate cu prevederile documentației de atribuire.
Prin materie primă se înțelege totalitatea ingredientelor alimentare care intră în compoziția pachetului alimentar. Nu sunt incluse costurile aferente preparării, ambalării, etichetării și transportului.
Prin cost total per porție se înțelege suma costurilor cu materia primă, prepararea/ambalarea și transportul, fără TVA, conform art. 2 alin. (2) din HG nr. 1.171/2025.
Algoritm de calcul
a) Oferta care prezintă cea mai mare pondere a materiei prime în costul total per porție primește 40 de puncte.
b) Pentru celelalte oferte:
P(n) = (Procent ofertat n / Procent maxim ofertat) × 40
Notă: Pentru acordarea punctajului, ofertantul va prezenta Formularul T1 – Defalcarea costurilor per porție, din care să rezulte valoarea materiei prime și costul total al porției.
3. Termenul de livrare de la lansarea comenzii
Pondere: 20%
Punctaj maxim: 20 puncte
Descriere: Componenta tehnică.
Cerință minimă de conformitate
Termenul de livrare ofertat trebuie să fie cuprins între 1 oră și maximum 2 ore de la transmiterea comenzii de către unitatea de învățământ.
Ofertele care prevăd un termen de livrare mai mare de 2 ore vor fi declarate neconforme.
În cazul în care un ofertant declară un termen de livrare mai mic de 1 oră, în scopul evaluării acesta va fi considerat 1 oră, fără acordarea unui punctaj suplimentar.
Algoritm de calcul
a) Pentru termenul de livrare de 1 oră se acordă punctajul maxim de 20 de puncte.
b) Pentru celelalte oferte, punctajul se calculează proporțional, astfel:
D(n) = (Termen minim ofertat / Termen ofertat n) × 20
unde:
· Termen minim ofertat = 1 oră; 
· Termen ofertat n = termenul de livrare ofertat de operatorul economic. 
Notă
· Termenul de livrare se exprimă în ore întregi. 
· Ofertantul va completa Formularul T2 – Declarație privind termenul de livrare.
8.3. Departajarea ofertelor cu punctaj egal
În cazul în care două sau mai multe oferte obțin același punctaj total, departajarea se va realiza în favoarea ofertei care a obținut punctajul cel mai mare la factorul de evaluare „Ponderea materiei prime în costul total per porție”.
Dacă egalitatea persistă, departajarea se va realiza în favoarea ofertei cu prețul total ofertat cel mai scăzut.

9. Metode de testare si control
Produsele alimentare se analizează doar în laboratoare autorizate sanitar-veterinar și pentru siguranța alimentelor care au metodele de analiză acreditate.
10. Persoanele angajate în producerea, manipularea și distribuția produselor alimentare sunt obligate să dețină certificat de absolvire a unui curs de instruire privind însușirea noțiunilor fundamentale de igienă sau echivalenț conform Ordinului ministrului sănătății și al ministrului educației nr. 2.209/4.469/2022 privind aprobarea Metodologiei pentru organizarea și certificarea instruirii profesionale a personalului privind însușirea noțiunilor fundamentale de igienă, cu modificările și completările ulterioare, și fișă de aptitudini specifice activității desfășurate sau echivalent, conform Hotărârii Guvernului nr. 355/2007 privind supravegherea sănătății lucrătorilor, cu modificările și completările ulterioare.
Ofertanții au obligația de a prezenta, în cadrul propunerii tehnice, certificatele de absolvire ale cursurilor de „Noțiuni fundamentale de igienă" sau documente echivalenteŕ pentru personalul angajat în producerea, manipularea și distribuția produselor alimentare. 

